Pimedate Ööde filmifestival

Pimedate Ööde filmifestival (PÖFF) on novembris Tallinnas ja Tartus toimuv rahvusvaheline filmifestival, mis on üks suuremaid Põhja- ja Ida-Euroopas. PÖFF kuulub Rahvusvahelise Filmiprodutsentide Liitude Föderatsiooni (FIAPF) otsusega alates 2014. aastast rahvusvaheliselt sertifitseeritud võistlusprogrammiga ehk A-kategooria festivalide hulka, mida on hetkeseisuga maailmas ainult 14. Festivali korraldab MTÜ Pimedate Ööde Filmifestival. 

PÖFFi kavas on igal aastal ligemale 250 pikka mängu- ja 300 lühifilmi, millest suur osa on maailma- ja rahvusvahelised esilinastused. Festival võõrustab ligemale 2000 külalist kogu maailmast ja kogus 2025. aastal rekordilised 94 789 külastust.

PÖFF on ka oluline Eesti ja regionaalse filmitööstuse edendaja ning filmihariduse ja filmialase täiendõppe eestvedaja ja arendaja.

Festivalil on unikaalne kärgstruktuur, kuhu kuuluvad lisaks põhiprogrammile samaaegselt aset leidvad alafestivalid Just Film ja PÖFF Shorts ning filmitööstusüritus Industry@Tallinn & Baltic Event. 

Lisaks korraldab PÖFF Haapsalu õudus- ja fantaasiafilmide festivali (HÕFF) ja Tartu armastusfilmide festivali Tartuff ning aitab korraldada kultuuriteemaliste dokumentaalfilmide sarja "Kumu dokumentaal" ja Raplas toimuvat Naiste Ööde filmifestivali (NÖFF). 

Ajalugu

PÖFFi algatasid 1997. aastal Tiina Lokk (Eesti), Jan Erik Holst (Norra), Eva Lille, Kirsi Tykkyläinen (Soome), Mona Jensen, Jesper Andersen, Svend Roed Nielsen ja Anne-Marie Overbye (Taani). Tänini on festivali peakorraldaja Tiina Lokk.

1. Pimedate Ööde filmifestival toimus 5.–17. detsembril 1997. Linastus 25 pikka filmi seitsmest riigist, külastusi oli 4500. 2006. aastal toimunud 10. PÖFFi kavas oli juba 235 pikka filmi 68 riigist, väliskülalisi saabus 235 ja külastusi oli 48 457. Esimese festivali fookuselt – Põhjamaade filmikunstilt – on haare laienenud nüüdseks üle terve maailma ja hõlmab paljusid filmižanre. 

Euroopa Filmiakadeemia on iga aasta detsembris toimuva Euroopa filmiauhindade üleandmise tseremoonia korraldusõigused sätestanud nii, et üle aasta korraldatakse üritus Berliinis ning üle aasta mõnes muus Euroopa linnas. Kui 2010. aasta Euroopa filmiauhindade üleandmise tseremoonia toimus Tallinnas, olid Eestis selle põhikorraldajad Peeter Rebane, PÖFF-i juht Tiina Lokk, PÖFF-i tegevjuht Kristo Tohver ja teleprodutsent Tarmo Krimm. Euroopa filmiauhindade tseremoonia, mis kahtlemata oli Eesti filmiajaloos üks tähtsamaid rahvusvahelisi esindusüritusi, leidis aset 4. detsembril 2010 PÖFF-i kulminatsioonina.Kati Murdmaa. Tiina Lokk ei koosne ainult PÖFFist Õhtuleht.ee, 17.11.2010. Kohale oli tulnud üle tuhande väliskülalise, kelle seas oli rohkesti maailma ja Euroopa filmimaailma tipptegijaid; auhinnagala õhtujuhid olid näitleja Märt Avandi ja Saksa koomik Anke Engelke.Eesti kultuurivaldkonna organisatsioonide avalik kiri Eesti Vabariigi Valitsusele 07.09.2022 Eesti Kontserdi kodulehel. Vaadatud 03.08.2023.

PÖFF kuulub alates 2014. aastast rahvusvaheliselt sertifitseeritud võistlusprogrammiga ehk A-kategooria festivalide hulka.Tiina Loki elulugu Eesti Filmi Andmebaasis. Vaadatud 03.08.2023.Kui PÖFF on oma rahvusvahelise haarde ja põhjaliku programmiga saavutanud A-kategooria filmifestivali staatuse, siis pärast seda on A-kategooria filmifestivalil kohustus saavutatud haaret, kvantitatiivset taset ja kvaliteeti hoida. Tiina Loki sõnul tähendab see näiteks ka seda, et "A-kategooriat omavat PÖFF-i ei ole võimalik odavamalt või lühemalt teha, sest festivali kaasrahastavate Euroopa fondide tingimus on, et tuleb näidata kahtsadat Euroopa tootjate filmi". Tavaliselt on üks A-kategooria filmifestival kogu regiooni peale, kui PÖFF jääks sellest staatusest olulise rahakärpe tõttu ilma, oleks PÖFF-i varasemat edulugu juba võimatu tulevikus korrata. Kui 2022. aastal olid paljud Eesti kultuuriasutused eelarvekärbete tõttu suurtes majandusraskustes, tegid Eesti juhtivad kultuuritegelased 7. septembril 2022 avaliku pöördumise, milles selgitasid lähemalt probleemi olemust.Eesti kultuurivaldkonna organisatsioonide avalik kiri Eesti Vabariigi Valitsusele 07.09.2022 Eesti Kontserdi kodulehel. Vaadatud 03.08.2023. PÖFF-i esindajana kirjutas pöördumisele alla ja sekkus avalikku diskussiooni ka Tiina Lokk.Kaja Kärner. Tiina Lokk: nii loll ei ole seni ükski riik olnud, et laseks A-kategooria festivali põhja ERR Kultuur, 13.09.2022. Marge-Ly Rookäär. Tiina Lokk: erasektorist on praeguseks väga keeruline lisarahastust leida ERR Kultuur, 08.09.2022.

2026. aastal tähistab PÖFF oma 30. sünnipäeva. 

 Programmid 
PÖFFil on seitse võistlusprogrammi: põhivõistlusprogramm, debüütfilmide võistlusprogramm, "Kriitikute valikud", "Põhjusega mässajad", Balti filmi võistlusprogramm, "Doc@PÖFF rahvusvaheline võitlusprogramm" ja "Doc@PÖFF Balti võistlusprogramm.

Üldprogrammi kuuluvad "Festivalide paremik", "Screen Internationali kriitikute valik", "Öised värinad", keskkonnafilmide programm, EOK spordifilmide programm, "Vana kuld. Klassika ärkab ellu", "TV Beats", "Seistes koos Ukrainaga" ja "Luubi all", lisaks vahetuvad eriprogrammid.

 Fookusmaad või -regioonid 
2025 – Kataloonia, 2024 – Saksamaa, 2023 – Serbia, Horvaatia, Sloveenia, Põhja-Makedoonia ja Montenegro, 2022 – Iisrael, 2021 – Ungari, 2020 – Saksamaa, 2019 – Araabia, 2018 – 100-aastased: Eesti, Läti, Leedu, Ukraina, Poola, Tšehhi, Slovakkia, Rumeenia, Ungari, Gruusia, Austria ja Island, 2017 – Flandria, 2016 – Prantsusmaa, 2015 – Gruusia, 2014 – Poola, 2013 – Kanada, 2012 – Kreeka, 2011 – Põhjamaad, 2010 – Soome, 2009 – portugalikeelsed maad, 2008 – Türgi, 2007 – Lõuna-Korea ja Belgia, 2006 – Itaalia, 2005 – Kanada, 2004 – Holland, 2003 – Hiina

 Alafestivalid 
 PÖFF Shorts, lühifilmide ja animatsiooni festival
 Just Film, noorte- ja lastefilmide festival

 Industry@Tallinn & Baltic Event 
Industry@Tallinn & Baltic Event on PÖFFi filmi- ja audiovisuaaltööstuse professionaalidele suunatud ärikohtumiste, koolitus- ja konverentsiprogramm, kus osaleb igal aastal üle 800 külalise kogu maailmast. Kavas on enam kui 100 loengut, töötuba ja meistriklassi ning toimub mitmeid filmi- ja sarjaprojektide esitlusi. Ürituse peakorraldajaks on MTÜ BE. 

29. Pimedate Ööde filmifestival arvudes
 94 789 külastust
 249 täispikka filmi ja 275 lühifilmi 79 riigist
 142 esilinastust (111 maailma- ja 31 rahvusvahelist esilinastust)
 894 seanssi
 2000 külalist 84 riigist
 417 vabatahtlikku ja 103 praktikanti aitasid festivali korraldada
 üle 10 000 mainimise 97 riigi meediakanalites
 43 miljardi kontaktini ulatus PÖFFi potentsiaalne meedia- ja sotsiaalmeedia kajastuste maht
 Eesti majandusse tõi PÖFF arvestuslikult tagasi üle 12 miljoni euro.

29. Pimedate Ööde filmifestivali auhinnad
AastaAuhindRežissöörVõitjaFilm2025Parima filmi grand prixJúlia de Paz SolvasRežissöör Júlia de Paz Solvas ja produtsendid Sergio Grobas ja Stefan Schmitz"Hea tütreke" (Hispaania)2025Parim režissöörAli VatanseverAli Vatansever"Üheskoos üksi" (Türgi-Kreeka-Rumeenia)2025Parim naisnäitleja Júlia de Paz SolvasKiara Arancibia"Hea tütreke" (Hispaania)2025Parim meesnäitlejaThomas StuberAladdin Detlefsen ja Kanji Tsuda"Konn ja vesi" (Saksamaa)2025Parim stsenaariumPetter NæssStåle Stein Berg"Ei kommenteeri" (Norra)2025Parim operaatoritööYukihiro MorigakiYutaka Yamazaki"Kujuteldav koer ja valelik kass" (Jaapan)2025Parim muusikaAli VatanseverErdem Helvacıoğlu"Üheskoos üksi" (Türgi-Kreeka-Rumeenia)2025Parim kunstnikutööRichard HawkinsChris Richmond ja David Hand"Pea vastu, Inglismaa nimel" (Ühendkuningriik)2025Debüütfilmide võistlusprogrammi parim filmChristian BonkeRežissöör Christian Bonke, produtsendid Amalie Lyngbo Quist ja Sebastian Weyland"Heraklese langemine" (Taani)2025Debüütfilmide võistlusprogrammi parim režissöörSamuel AbrahamsSamuel Abrahams"Leedi" (Ühendkuningriik)2025Debüütfilmide võistlusprogrammi eriauhind montaaži eest Kat SteppeJan Van Der Weken"Üheksas pühapäev" (Belgia)2025Debüütfilmide võistlusprogrammi eriauhind kunstnikutöö, grimmi ja kostüümide eest Hille NordenKunstnik Max-Josef Schönborn, kostüümikunstnik Hanna Pulkkinen ja grimmikunstnik Astrid Weber"Lihtne tüdruk" (Saksamaa)2025Võistlusprogrammi "Kriitikute valikud" parim filmJurgis MatulevičiusRežissöör Jurgis Matulevičius, produtsendid Ieva Cern ja Stasys Baltakis "Hiina meri" (Leedu-Taiwan-Poola-Tšehhi)2025Võistlusprogrammi "Kriitikute valikud" parim režissöörMatías SzulanskiMatías Szulanski"Suvelugu" (Argentina)2025Võistlusprogrammi "Kriitikute valikud" eriauhindEeva MägiEeva Mägi"Mo Papa" (Eesti)2025Võistlusprogrammi "Kriitikute valikud" eriline tunnustusHomayoun GhanizadehAli Nasirian"Oh, mis rõõm" (Iraan-USA-Prantsusmaa-Kanada)2025"Põhjusega mässajate" võistlusprogrammi parim filmNabil Ben Yadir ja Mokhtaria BadaouiRežissöörid Nabil Ben Yadir ja Mokhtaria Badaoui, produtsendid Benoît Roland ja Nabil Ben Yadir"Parunessid" (Belgia-Luksemburg-Prantsusmaa)2025"Põhjusega mässajate" võistlusprogrammi parim režissöörAdrian SitaruAdrian Sitaru"Kivi, paber, käärid" (Rumeenia-Türgi)2025"Põhjusega mässajate” võistlusprogrammi parim lühifilmPäivi HirsiahoPäivi Hirsiaho"Palgapäev" (Soome)2025Balti filmi võistlusprogrammi parim filmVytautas KatkusRežissöör Vytautas Katkus, produtsendid Marija Razgute, Brigita Beniusyte, Elisa Fernanda Pirir, Anna-Maria Kantarius ja Mimmi Spång "Külaline" (Leedu-Norra-Rootsi)2025Balti filmi võistlusprogrammi parim režissöör Gabriele UrbonaiteGabriele Urbonaite"Remont" (Leedu-Läti-Belgia)2025Balti filmi võistlusprogrammi parim koostööfilmZhannat AlshanovaRežissöör Zhannat Alshanova, produtsendid Jean-Laurent Csinidis, Denis Vaslin ja Marija Razgutė"Võitjat tunneb kaugelt" (Prantsusmaa-Kasahstan-Holland-Leedu-Rootsi)2025Doc@PÖFFi rahvusvahelise võistlusprogrammi parim filmKarin PennanenKarin Pennanen"Päevade lummus" (Soome-Taani-Rootsi)2025Doc@PÖFFi rahvusvahelise võistlusprogrammi eriauhindRaisa RăzmerițăRaisa Răzmeriță"Miss Jõuluvana valimine" (Moldova-Rumeenia)2025Doc@PÖFFi rahvusvahelise võistlusprogrammi parim operaatoritööVladimir Loginov Max Golomidov"Ööäär" (Eesti)2025Doc@PÖFFi Balti võistlusprogrammi parim filmAistė ŽegulytėAistė Žegulytė"Pühad hävitajad" (Leedu-Prantsusmaa-Läti)2025Doc@PÖFFi Balti võistlusprogrammi eriauhindHeilika Pikkov ja Liina SärkinenHeilika Pikkov ja Liina Särkinen"Minu pere ja muud klounid" (Eesti)2025Rahvusvahelise filmiajakirjanike ühingu FIPRESCI auhind Christian Bonke Christian Bonke"Heraklese langemine" (Taani)2025Aasia filmikunsti edendamise võrgustiku NETPAC auhindSengedorj JanchivdorjSengedorj Janchivdorj"Müüride poeet" (Mongoolia)2025PublikupreemiaJúlia de Paz SolvasJúlia de Paz Solvas"Hea tütreke" (Hispaania) 2025ElutööauhindJuozas Budraitis 2025ElutööauhindJanno Põldma2025TänuauhindJessica Hausner 2025Bruno O’Ya noore näitleja stipendiumUrsel Tilk

 Tunnustust 

 2020 Postimehe kultuurivedur (koos Tiina Lokiga)

Vaata ka
 PÖFFi elutööpreemiad
 Tartuff
 HÕFF
 NÖFF
 MOFF
 Animated Dreams
 Kategooria:Eesti filmifestivalid Kategooria:A-klassi filmifestivalid Kategooria:Tallinna üritused
Sleepwalkers

 Viited 

Välislingid
Pimedate Ööde filmifestivali koduleht
PÖFF TV intervjuud festivali külalistega
PÖFFi fotogaleriid